Maureen O'Sullivan

**Maureen Paula O’Sullivan** (1911ko maiatzaren 17a, Mainistir na Búille-Boyle, Ros Comáin-Roscommon &ndash; 1998ko ekainaren 23a, Scottsdale, Arizona) , aktore irlandarra izan zen. Ikasketak eskola erlijiosoetan egin zituen Dublin, Londres eta Frantzian; Londresekoan Vivien Leigh gelakide izan zuen. Etxera itzulita, txiroak jagoten hasi zen lanean. Frank Borzage zuzendaria 1930ean Irlandan ''Song o' My Heart* filma egiten ari zela, Maureen gazteaz ohartu eta proba txiki bat egiteko eskatu zion. Emaitzarekin gustura, pelikulan parte hartzea eskaini zion. Lana Hollywooden amaitzekoa zen. Horrela egin zuen Ameriketarako jauzia. Fox etxearekin sei filma egin zituen jarraian, eta beste hiru zenbait estudiotan. 1932an Metro-Goldwyn-Mayerrekin sinatu zuen eta bertan lanean hasi. Handik gutxira Irving Thalberg ekoizleak *Tarzan the Ape Man* filmean Jane Parker pertsonaiarena egiteko aukeratu zuen Johnny Weissmullerekin batera. Eta 1932 eta 1942 bitartean sei alditan jokatu zuen pertsonaia hura.

William Powell eta Myrna Loyrekin aritu zen *The Thin Man* 1934ko ekoizpenean, eta Greta Garbo eta Basil Rathbonerekin *Anna Karenina* filmean (1935). 1938koa da *A Yank at Oxford*, eta 1940koa *Pride and Prejudice'' Jane Austenen eleberrian oinarritutakoa, Laurence Olivier eta Greer Garson aktoreekin batera.

ezkerrera|175px|thumb|Maureen O'Sullivan *Pride and Prejudice* (1940) filmean

1942an ''Tarzan's New York Adventure* egindakoan, Metrokoei kontratoa etetea eskatu zien, familia kontuek bultzatuta (John Farrow zinema zuzendaria izan zen bere senarra gaixo etorri berria zen Bigarren Mundu Gerran arituta). Maureen eta Johnen alaba Mia Farrow da. 1948an senarrak zuzendutako *The Big Clock* filmean aritu zen, baina ordutik aurrera bere agerraldiak bakanak izango ziren. Alaba Mia Woody Allen zinema zuzendariarekin zebilela, Maureen *Hannah and Her Sisters* filmean aritu zen; urte berean, 1986an , Francis Ford Coppolak *Peggy Sue Got Married'' lanean aritzeko deitu zuen.

Maureen O'Sullivan 87 urte zituela hil egin zen, bihotzekoak jota.

## Filmografia 
* ''Song o' My Heart* (1930)
* *So This Is London* (1930)
* *Just Imagine* (1930)
* *Princess and the Plumber* (1930)
* *A Connecticut Yankee* (1931)
* *Skyline* (1931)
* *The Big Shot* (1931)
* *Tarzan the Ape Man* (1932)
* *The Silver Lining* (1932)
* *Fast Companions* (1932)
* *Skyscraper Souls* (1932)
* *Okay, America!* (1932)
* *Payment Deferred* (1932)
* *Strange Interlude* (1932)
* *Robbers' Roost* (1932)
* *The Cohens and Kellys in Trouble* (1933)
* *Tugboat Annie* (1933)
* *Stage Mother* (1933)
* *Tarzan and His Mate* (1934)
* *The Thin Man* (1934)
* *Hide-Out* (1934)
* *The Barretts of Wimpole Street* (1934)
* *David Copperfield* (1935)
* *West Point of the Air* (1935)
* *Cardinal Richelieu* (1935)
* *The Flame Within* (1935)
* *Woman Wanted* (1935)
* *Anna Karenina* (1935)
* *The Bishop Misbehaves* (1935)
* *The Voice of Bugle Ann* (1936)
* *The Devil-Doll* (1936)
* *Tarzan Escapes* (1936)

* *A Day at the Races* (1937)
* *The Emperor's Candlesticks* (1937)
* *Between Two Women* (1937)
* *My Dear Miss Aldrich* (1937)
* *A Yank at Oxford* (1938)
* *Hold That Kiss* (1938)
* *Port of Seven Seas* (1938)
* *The Crowd Roars* (1938)
* *Spring Madness* (1938)
* *Let Us Live* (1939)
* *Tarzan Finds a Son!* (1939)
* *Sporting Blood* (1940)
* *Pride and Prejudice* (1940)
* *Maisie Was a Lady* (1941)
* *Tarzan's Secret Treasure* (1941)
* *Tarzan's New York Adventure* (1942)
* *The Big Clock* (1948)
* *Where Danger Lives* (1950)
* *No Resting Place* (1951)
* *Bonzo Goes to College* (1952)
* *All I Desire* (1953)
* *Mission Over Korea* (1953)
* *Duffy of San Quentin* (1954)
* *The Steel Cage* (1954)
* *The Tall T* (1957)
* *Wild Heritage* (1958)
* *Never Too Late* (1965)
* *The Phynx* (1970)
* *Too Scared to Scream* (1985)
* *Hannah and Her Sisters* (1986)
* *Peggy Sue Got Married* (1986)
* *Stranded'' (1987)

## Kanpo estekak 
* Maureen O'Sullivan "Jane" pertsonaiarena egiten: Argazki galeria
* Maureen O'Sullivan **www.findagrave.com** atarian
* Maureen O'Sullivanen erretratuak